CELEX: 62011CA0165
Language: sk
Date: 2012-11-08 00:00:00
Title: Vec C-165/11: Rozsudok Súdneho dvora (prvá komora) z  8. novembra 2012 (návrh na začatie prejudiciálneho konania, ktorý podal Najvyšší súd Slovenskej republiky — Slovensko) — Daňové riaditeľstvo Slovenskej republiky/Profitube spol. s r.o. (Šiesta smernica o DPH — Uplatniteľnosť — Colný kódex Spoločenstva — Tovar pochádzajúci z tretej krajiny a umiestnený do režimu colného uskladňovania na území členského štátu — Spracovanie tovaru v režime aktívneho zošľachťovacieho styku v podmienečnom systéme — Predaj tovaru a opätovné umiestnenie do režimu colného uskladňovania — Zotrvanie v tom istom colnom sklade počas všetkých transakcií — Dodanie tovaru za protihodnotu na vnútroštátnom území — Zdaniteľná udalosť na účely DPH)

12.1.2013   
            
            
               SK
            
            
               Úradný vestník Európskej únie
            
            
               C 9/12
            
         Rozsudok Súdneho dvora (prvá komora) z 8. novembra 2012 (návrh na začatie prejudiciálneho konania, ktorý podal Najvyšší súd Slovenskej republiky — Slovensko) — Daňové riaditeľstvo Slovenskej republiky/Profitube spol. s r.o.
   (Vec C-165/11) (1)
   
   (Šiesta smernica o DPH - Uplatniteľnosť - Colný kódex Spoločenstva - Tovar pochádzajúci z tretej krajiny a umiestnený do režimu colného uskladňovania na území členského štátu - Spracovanie tovaru v režime aktívneho zošľachťovacieho styku v podmienečnom systéme - Predaj tovaru a opätovné umiestnenie do režimu colného uskladňovania - Zotrvanie v tom istom colnom sklade počas všetkých transakcií - Dodanie tovaru za protihodnotu na vnútroštátnom území - Zdaniteľná udalosť na účely DPH)
   2013/C 9/17
   Jazyk konania: slovenčina
   
      Vnútroštátny súd, ktorý podal návrh na začatie prejudiciálneho konania
   
   Najvyšší súd Slovenskej republiky
   
      Účastníci konania pred vnútroštátnym súdom
   
   
      Žalobca: Daňové riaditeľstvo Slovenskej republiky
   
      Žalovaný: Profitube spol. s r.o.
   
      Predmet veci
   
   Návrh na začatie prejudiciálneho konania — Najvyšší súd Slovenskej republiky — Výklad článku 3 ods. 3, článku 37 ods. 2, a článkov 79, 84, 98, 114 a 166 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307), článkov 2 a 3, článku 5 ods. 1, článkov 7, 10, 16 a 33a šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23), ako aj článku 1 bodu 7 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3) — Tovar uložený po dovoze z tretieho štátu do verejného colného skladu členského štátu, potom prepracovaný v tomto colnom sklade v režime aktívneho zušľachťovacieho styku v podmienečnom systéme a napokon odpredaný, bez toho, aby bol uvedený do voľného obehu, subjektom, ktorý ho prepracoval, v tom istom colnom sklade inej spoločnosti z toho istého členského štátu a uvedený opäť do režimu colného uskladnenia — Uplatniteľnosť režimu DPH — Pojem dodanie tovaru za protihodnotu na vnútroštátnom území — Pojem zneužitie práva — Oceľové zvitky prepracované na oceľové profily
   
      Výrok rozsudku
   
   Keď bol tovar pochádzajúci z tretej krajiny umiestnený do režimu colného uskladňovania v členskom štáte, potom spracovaný v režime aktívneho zošľachťovacieho styku v podmienečnom systéme a následne predaný a znovu umiestnený do režimu colného uskladňovania, pričom počas všetkých týchto transakcií bol v tom istom colnom sklade nachádzajúcom sa na území tohto členského štátu, predaj takéhoto tovaru podlieha DPH na základe článku 2 bodu 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2004/66/ES z 26. apríla 2004, okrem prípadu, ak by uvedený členský štát využil možnosť oslobodiť tento predaj od dane na základe článku 16 ods. 1 tejto smernice, čo prináleží overiť vnútroštátnemu súdu.
   
      (1)  Ú. v. EÚ C 194, 2.7.2011.